|  |  |  |
| --- | --- | --- |
|  | **Gjemnes kommune** | Arkiv: 153  Arkivsaksnr: 2017/174167-1  Saksbehandler: Per Olav Eide |
|  | |

**Saksframlegg**

|  |  |  |
| --- | --- | --- |
| **Utvalg** | **Utvalgssak** | **Møtedato** |
| Formannskapet | 78/17 | 17.10.2017 |
| Kommunestyret | 44/17 | 31.10.2017 |

# Budsjett 2017- Økonomisk rapport 2. tertial 2017

Vedlegg:

1. Økonomisk hovedoversikt – rapport pr. 30.09.17
2. Virksomhetsrapport- vesentlige avvik pr. ansvarsramme pr. 31.08.17

## Saksopplysninger

Den framlagte økonomiske rapporten pr. 31.08. er bl.a. tatt utgangspunkt i skriftlige rapporter fra avdelingslederne/ budsjettansvarlige. Denne rapporten omtaler status av den økonomiske situasjonen på dette tidspunkt. Ut i fra den kunnskap vi vet i dag om den økonomiske situasjonen, er det forsøkt å lage en prognose ut året 2017 med all den usikkerhet som ligger der.

Ukjente forhold, nye tiltak mv. kan ha økonomiske konsekvenser, og vil påvirke det endelige økonomiske resultat ved årets slutt.

Siden regnskapstall for september i all hovedsak nå er klare, vil en del tabeller nedenfor være basert på regnskapstall pr. 30.09.

Fra budsjettåret 2017 er budsjettet periodisert. Dette betyr at budsjettet er delt opp etter måneder, enten fordelt etter 12 måneder, kvartalsvis, fordelt på bare en måned, eller andre hensiktsmessige fordelinger. Dette krever stor nøyaktighet og forutsigbarhet når inntekter og utgifter vil påløpe gjennom året, samtidig at de skal treffe på riktig budsjettert måned. I mange tilfeller er slike utgifter og inntekter umulig å vite eksakt når de kommer. Derfor vil tall i kolonnen for budsjett nedenfor ofte være basert på skjønn/ estimat, og derfor avvike mot regnskapstabellen for perioden.

«Avvikene» kan i enkelte tilfeller framkomme til dels betydelige, uten at det av den grunn nødvendigvis trenger å være reelle avvik. Lederne skal derfor påse at det periodiserte budsjettet i størst mulig grad skal stemme mot de reelle utgifter og inntekter. Dette krever en enda bedre forståelse av sin virksomhet, og hvordan kostnadsbildet skjer og utvikler seg.

**Økonomirapport 1. kvartal 2017**

Nedenfor tas det først med litt historikk fra framlagt økonomirapport og prognose for 2017 etter 1. kvartal (pr. 31.03.). Kommunestyret gjorde slikt enstemmig vedtak i k-sak 22/17 i møte 30.05.:

«

1. Kommunestyret tar den økonomiske rapporten til etterretning.

Den økonomiske rapporten for 1. kvartal 2017 viser et regnskapsmessig resultat på årsbasis med et merforbruk på kr. 481 000. Merforbruket dekkes bl.a. inn gjennom reduserte driftstiltak på de enkelte ansvarsområder.

1. Kommunestyret godkjenner at lånerammen for investeringsoppgaver for 2017 på kr. 20 890 000 reduseres med kr. 5 815 000.

Kommunestyret godkjenner at det blir tatt opp lån på kr. 15 075 000 til finansiering av investeringsoppgaver for 2017.

Avdragstid på lån stipuleres til ca. 30 år. Rådmannen får fullmakt til å godkjenne lånevilkåra

»

**Prognose 2017 etter 1. hå.**

Kommunestyret gjorde slikt enstemmig vedtak i k-sak 29/17 i møte 20.06.:

«

1. Kommunestyret tar den økonomiske rapporten til etterretning.

Den økonomiske rapporten pr. 30.04.17 viser et regnskapsmessig prognostisert resultat på årsbasis med et merforbruk på kr. 2 247 000. Merforbruket dekkes inn på følgende måte:

* Kommunens reservepost kr. 100 000
* Reduserte driftstiltak - samlet kr. 1 217 000
* Reduserte finanskostnader kr. 680 000
* Inntektsutjevning kr. 250 000

1. Kommunestyret godkjenner at disse ansvarsrammene får tilført til sammen kr. 780 000:

* Batnfjord skule- ressurs (egen sak til k-styret) kr. 220 000
* Barnehagefaglig kompetanse- tilskudd private barnehager kr. 500 000
* Kulturkontoret- ekstrakostnad 2017 kr. 60 000

**»**

**Prognose 2017 pr. 31.08.**

Avdelingslederne/ budsjettansvarlige rapporterer sine tall pr. august måned. De avviker likevel ikke nevneverdig med de tallstørrelser som kommer fram i regnskapet pr. ansvarsområde for september.

I kolonnen for «Endret prognose» nedenfor viser et samlet netto avvik/ merforbruk i.f.t. budsjett pr. ansvarsområde på totalt kr. 3 452 000 pr. 31.08. Dette er en forverring i prognose på ca. 1,2 mill. kr. siden framlagt økonomirapport i junimøtet.

Tabellen framkommer slik:



Regnskapsmessig prognose for 2017 for ansvarsramme 1000-5100, og basert på rapportene fra avdelingslederne og budsjettansvarlige, viser et avvik/ merforbruk mellom tildelt ramme og vedtatt tjenesteproduksjon/ driftsnivå i størrelsesorden kr. 4 502 000.

Størstedelen av avviket ligger innenfor ansvarsområde 3000 helse og omsorg. Korrigert for manglende periodisering av utgifter og inntekter, er det reelle merforbruket 2,8 mill. kr. I hovedsak ligger merforbruket her innen lønn på noe over 2 mill. kr.

Areal og drift rapporterer om et avvik på kr. 569 000, som skyldes akutte tiltak innen vedlikehold.

Til fradrag i merforbruket på 4,5 mill. kr., går 1,050 mill. kr. i rentegevinst og lavere lønnsoppgjør enn forutsatt. Netto merforbruk blir dermed 3,452 mill. kr.

**Sykefraværet**

I henhold til lokal IA-avtale, har Gjemnes kommune et mål om et sykefravær på 5,5% totalt.

Enkelte avdelinger har til dels fortsatt høyt sykefravær.

Utvikling av sykefraværet 1. kvartal de siste 3 årene:

|  |  |  |  |
| --- | --- | --- | --- |
| **År** | **2015** | **2016** | **2017** |
| **Pr. 31.03.** |  |  |  |
| Egenmelding | 1,7 | 1,5 | 1,2 |
| Sykemelding- korttid | 2,2 | 3,0 | 2,1 |
| Sykemelding- langtids | 2,7 | 4,9 | 5,5 |
| Totalt | 6,6 | 9,4 | 8,8 |
|  |  |  |  |

Utvikling av sykefraværet 30.04. de siste 3 årene:

|  |  |  |  |
| --- | --- | --- | --- |
| **År** | **2015** | **2016** | **2017** |
| **Pr. 30.04.** |  |  |  |
| Egenmelding | 1,5 | 1,3 | 1,2 |
| Sykemelding- korttid | 2,1 | 2,6 | 2,1 |
| Sykemelding- langtids | 2,7 | 4,6 | 5,5 |
| Totalt | 6,3 | 8,5 | 8,8 |

Utvikling av sykefraværet 31.08. de siste 3 årene:

|  |  |  |  |
| --- | --- | --- | --- |
| **År** | **2015** | **2016** | **2017** |
| **Pr. 31.08.** |  |  |  |
| Egenmelding | 1,1 | 0,9 | 0,8 |
| Sykemelding- korttid | 1,6 | 2,1 | 1,6 |
| Sykemelding- langtids | 3,2 | 3,5 | 4,1 |
| Totalt | 5,9 | 6,5 | 6,5 |

Totalt sykefravær ligger pr. 31.08. på 6,5% inkl. egenmelding. Vi ligger 1,0 % over målsetningen om 5,5% sykefravær for 2017. Det jobbes aktivt for å få ned sykefraværet for å nå målsettingen. Fra april til august er det 2,3 % reduksjon. Kortids- og langtidssykefraværet (ex. egenmelding) ligger på 5,7%.

**HMS**

Kommunen fokuser kontinuerlig på dette arbeidet.

**Kvalitetssystemet**

Det meldes inn kontinuerlig inn avvik gjennom kvalitetssystemet fra avdelingene opp til leder.

I kvalitetssystemet ligger også de fleste av rutinedokumenter som er vedtatt enten politisk og administrativt.

**Drifts- og kapitalbudsjettet 2017**

Brutto driftsresultat i regnskapet skal være så stort at det dekker renter og avdrag på kommunen sine innlån. Budsjetterte renter og avdrag (finanskostnader) utgjør 11,246 mill. kr. Det er medgått 6,337 mill. kr. i finansutgifter pr. 30.09.

I tabellen nedenfor er det medtatt lønnsutgifter **pr. september måned**. Vedlagte hovedoversikt viser **regnskapstall pr. 30.09,** og kan sammenfattes slik i hele 1000 kr.:

**Tekst R 30.09.2017 Årsbudsj. 17 % Forbruk R. 30.09.16 % Forbruk**

|  |  |  |  |  |  |
| --- | --- | --- | --- | --- | --- |
| Sum driftsinntekter | 174 885 | 216 807 | 80,7 | 171 511 | 81,1 |
| Sum driftsutgifter | 152 569 | 205 547 | 74,2 | 146 592 | 74,8 |
| **Brutto driftsresultat** | **22 316** | **11 260** | **198,2** | **24 918** | **160,6** |
| Resultat eksterne finanstransaksjoner | - 6 184 | - 10 382 | 59,6 | * 6 043 | 61,0 |
| **Netto driftsresultat** | **16 132** | **878** | **1 837,2** | **18 875** | **336,8** |
| Netto finanstransaksjoner | - 2 491 | - 878 |  | * 3 484 |  |
| **Regnskapsmessig resultat** | **13 641** | **0** |  | **15 391** |  |

**Overnevnte tabell viser regnskapsførte tall pr. d.d. for september måned, og er derfor ingen prognose for 2017. Det kan påregnes noe etterslep for tall pr. 30.09.17**

**Hovedtall fra oversikten pr. 30.09., 30.04. og 31.03., og i prosent av brutto driftsinntekter:**

|  |  |  |  |  |  |  |
| --- | --- | --- | --- | --- | --- | --- |
|  | **30.09.** | **I%** | **30.04.** | **I %** | **31.03.** | **I %** |
| **Brutto driftsresultat** | 22,3 mill. kr. | 12,7 | 6,5 mill. kr. | 8,2 | 9,9 mill. kr. | 15,1 |
| **Netto driftsresultat** | 16,1 mill. kr | 9,2 | 5,1 mill. kr. | 6,4 | 8,9 mill. kr. | 13,0 |
| **Regnskapsmessig resultat** | 13,6 mill. kr. |  | 3,7 mill. kr. |  | 8,2 mill. kr. |  |

Det er et budsjettert mål å ha et netto driftsresultat for 2017 på 1,5%. Brutto- og netto driftsresultat svinger mye fra måned til måned året gjennom. Etter revidert budsjett er utgjør netto driftsresultat nå kr. 878 000. Dette tilsvarer 0,4% netto driftsresultat, godt under det mål som er satt.

**Prognose lønnsutgifter regnskapsåret 2017**

Samlet utgjør lønnsutgiftene pr. september 86,686 mil kr., som tilsvarer 75,2 % av budsjetterte lønnsutgifter.

Det er kommet inn kr. 627 000 mer i sjukepenger enn revidert budsjettert etter 9 måneder. Revidert budsjett utgjør 3,227 mill. kr.

Prognosen for lønn, sosiale utgifter og sjukepenger for hele året framkommer i kolonnen til høyre: «Prognose 2017 Avvik i kr» (i hele 1000 kr.):

|  |  |  |  |  |
| --- | --- | --- | --- | --- |
| **Lønnsforbruk** | **Januar-september** | **% forbruk** | **Årsbudsjett** | **PROGNOSE 2017 Avvik i kr** |
| Lønnsutgifter | 86 686 | 75,2 | 115 281 | **4 252** |
| Sjukepenger | 3 854 | 119,4 | 3 227 | * **1 426** |
| Netto lønnsforbruk | 83 910 | 74,9 | 112 054 | **2 826** |
| Sosiale utgifter | 24 711 | 66,9 | 36 945 | **1 063** |
| Netto avvik lønn | 108 621 | 72,9 | 148 999 | **3 889** |

Lønnsforbruket skal ligge på ca. 72 %. Faktisk lønnsforbruk pr. september ligger 3,2 % over prognosen. Prognosen for hele året viser et avvik på ca. kr. 3,9 mill. kr. i merforbruk i lønn inkl. sykepenger og sos. utg. Dette er en betydelig forverring av tidligere rapport.

Nedenfor forklares merforbruket i lønnskostnader pr. ansvarsområde.

**Merknader til driftsbudsjettet- lønnsutgifter.**

Lønnsutgiftene og sosiale utgifter er den største utgiftsposten i kommunens budsjett og utgjør over 70 % av budsjettet. Derfor er det viktig med en nærmere analyse av lønnsforbruket så langt i år.

Nedenfor vises oversikt over lønnsforbruket etter 9 måneder i.f.t budsjett på de enkelte ansvarsområder.

Det gjøres oppmerksom på at vurderingen / analysen i tabellform nedenfor baseres seg utelukkende på lønn, sykepenger og sosiale utgifter. Øvrige kommentarer fra avdelingslederne/ budsjettansvarlige ligger ved som eget vedlegg til saken. Kommentarene fra avdelingslederne er basert på regnskapstall pr. 31.08.

**Ansvar 1000: Folkevalgte**

For de Folkevalgte er lønnsforbruket pr. september følgende i hele 1000 kr:

Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Folkevalgte | 678 | 65,9 | 0 | 65,9 |

Lønnsforbruket holder seg innenfor budsjett så langt.

**Ansvar 1010-1400: Sentraladministrasjonen og NAV.**

For sentraladministrasjonen og NAV er lønnsforbruket pr. september måned følgende i hele 1000 kr:

Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Sentraladministrasjonen, Nav | 7 818 | 70,8 | 38 | 70,4 |

Lønnsforbruket ligger lavere enn budsjettert pr. d.d. Sentraladministrasjonen er involvert i flere investeringsprosjekter, og som medfører en avregning av lønn mot prosjekt i investeringsregnskapet. Refusjonskrav mot bl.a. andre kommuner og interne føringer skjer senere.

**Ansvar 2000: Skolefaglig kompetanse- fellesutgifter skole**

Ansvarsområdet for skolefaglig kompetanse- fellesutgifter skole viser et lønnsforbruk pr. september måned i hele 1000 kr:

Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Skole | 1 413 | 74,8 | 0 | 74,8 |

Lønnsforbruket viser 2,8 % i merforbruk.

**Ansvar 2050: Barnehagefaglig kompetanse- fellesutgifter barnehage**

Ansvarsområdet for barnehagefaglig kompetanse- fellesutgifter skole viser et lønnsforbruk pr. september måned i hele 1000 kr:

Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Barnehage | 804 | 82,5 | 4 | 82,1 |

Ut i fra dette ligger lønnsprognosen ca. 10,5 % over budsjettet.

**Ansvar 2100-2200 Rektor Angvik skole og Batnfjord skule**

For skolene er lønnsforbruket pr. september måned følgende i hele 1000 kr:

Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Angvik skole | 3 679 | 77,4 | 21 | 77,8 |
| Batnfjord skule | 12 410 | 73,7 | 492 | 72,9 |
| **SUM skoler** | **16 089** | **74,5** | **513** | **74,0** |

Samlet merforbruk på lønn for skolene ligger ca. 2,0 % over budsjett så langt.

|  |
| --- |
| **Ansvar 2500-2900 Styrere barnehager** |

For barnehagene er lønnsforbruket pr. september måned følgende i hele 1000 kr:

Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Alle barnehager | 8 576 | 73,5 | 592 | 73,2 |

Lønnsforbruket ligger ca. 1,2 % over budsjett så langt.

**Ansvar 3000: Avdelingsleder helse- og omsorg**

For helse- og omsorgsavdelinga er lønnsforbruket pr. september måned i.f.t. budsjett i 1000 kr:

Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Helse og omsorg | 39 864 | 78,4 | 2 300 | 77,6 |

Lønnsforbruket ligger 6,4 % over budsjett så langt.

**Ansvar 4000: Avdelingsleder areal og drift**

For areal- og driftsavdelinga er lønnsforbruket pr. september måned i f.t. budsjett i 1000 kr:

Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Areal og drift | 8 426 | 72,3 | 299 | 72,0 |

Lønnsforbruket ligger likt med budsjett så langt.

**Ansvar 5000: Kulturkontoret**

For kulturkontoret er lønnsforbruket pr. september måned i.f.t. budsjett i 1000 kr:

Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Kulturkontoret | 574 | 70,7 | 2 | 70,7 |

Ut i fra overnevnte ligger lønnsutgiftene ca. 1,3 % under budsjett.

**Ansvar 5100: Kulturskolen**

For kulturskolen er lønnsforbruket pr. september måned i.f.t. budsjett i 1000 kr:

Sum lønn Forbruk % Sykepenger Nto lønnsforbr.

|  |  |  |  |  |
| --- | --- | --- | --- | --- |
| Kulturskolen | 1 378 | 69,4 | 24 | 68,2 |

Lønnsforbruket holder seg godt innenfor budsjett så langt.

**Ansvar 6010-6050: VARSF- området**

Ansvar 6010- 6050 VARSF- områdene (vann, avløp, renovasjon, slam og feiing) belastes driftsregnskapet direkte avhengig av om sjølkostregnskapet viser over- eller underskudd.

VARSF- områdene er budsjettert med en netto merinntekt på kr. 249 000. Med unntak av feiing er tidligere års underskudd på VAR- området nå nedbetalt. Det er for tidlig å si noe om hvordan selvkostregnskapet vil komme ut.

I budsjettet er det forutsatt et tilskudd fra kommunestyret på kr. 300 000, som må ses på som et subsidiert beløp for vanngebyret.

**Ansvar 7000: Kommunestyrets reservepost**

Kommunestyreposten er tenkt brukt for å dekke opp uforutsette utgifter/ brutte forutsetninger i driftsregnskapet gjennom året. Den skal også være en «buffer» mot underskudd i regnskapsåret.

Kommunestyrets reservepost utgjorde ved årets start 3,850 mill. kr., fordelt med 100 000 kr. som kommunestyrets reservepost, og 3,750 til årets lønnsoppgjør.

Resterende reservepost nå utgjør 750 000 kr., som er overskytende fra årets lønnsoppgjør.

Dette beløpet vil gå med i salderingen av merforbruket i årets budsjett.

**Renter og avdrag**

Det er ingen endringer mht. rentesituasjonen for våre innlån. Det er m.a.o. en fortsatt stabil lav rente i markedet. Norges bank har justert rentebanen noe opp på sikt.

Nettovirkningen i redusert låneopptak vedtatt tidligere i år utgjør 5,815 mill. kr. Dette utløser en kortsiktig rentegevinst, men finansutgiftene for 2018 vil øke tilsvarende gjennom høyere låneopptak, deriblant ved Batnfjord skule.

Som nevnt innledningsvis er det medgått 6,337 mill. kr. i finansutgifter, fordelt hhv. på 1,493 mill. kr. i renter og 4,843 mill. kr. i avdrag pr. 30.09.17. Det kan forvente en ytterligere rentegevinst ut året ved stabil rente.

**Skatteinntekter/ rammeoverføringer/ eiendomsskatt.**

Samlet er det kommet inn 38,298 mill. kr. i skatt pr. september måned. dette tilsvarer 59,8% av årets budsjett. Prognosen for skatteinngang ligger 2,155 mill. kr. lavere enn budsjettert skatteanslag for året. Budsjettert skatteanslag er basert på regjeringens framlagte statsbudsjett for 2017. Som tidligere økonomirapporter har sagt, er det stor sannsynlighet for at budsjettmålet på denne posten ikke nås.

Skatteinngangen i september er tilnærmet lik skatteinngangen i samme måned i 2016. Det kom inn 10,897 mill. kr. i skatt i september. Skatteinngangen så langt i år viser en økning på 3,14 % i forhold til samme tidspunkt i 2016. Landsgjennomsnittet for kommunene ved utgangen av august er en økning på 3,9 %. Veksten i skatteinntektene for Gjemnes kommune er litt svakere enn landsgjennomsnittet, noe som sannsynlig vis skyldes nedgang i aktivitet i samfunnet i vår region av landet.

Prognosen for inntektsutjevningen for i år ligger 2,2 mill. kr. bedre an enn budsjett. Netto virkning skatt, rammer, inntektsutjevning til sammen ligger omtrent som budsjett. Beregning av inntektsutjevningen avgjør hvor store inntektene blir for vår del til slutt. Det er derfor for tidlig å si hvordan den endelige prognosen for inntektsutjevning vil bli for 2017 på nåværende tidspunkt. Rådmannen forutsetter likevel at inntektsutjevningen vil fange opp den foreløpige lave skatteveksten.

Inntektene fra eiendomsskatt ligger i rute i.f.t. budsjett.

**Investeringsregnskapet**

Så langt (pr. 30.09. er det ført 6,597 mill. kr. i investeringsregnskapet. I tillegg er det utgiftsført kr. 900 000 i utlån (videreformidling av Startlån).

Det er utgiftsført kr. 696 321 i egenkapitalinnskudd KLP for 2017. Dette finansieres av egenkapital/ disposisjonsfond.

Status på prosjektene i investeringsbudsjettet kommenteres nedenfor:

**9106 KP sykehus**

Arkeologisk utgraving tomtealternativ Høgset.

**9105 KP generell**

Reguleringsplan i Solsida 3 og 4. Kommuneplan (arealdel og samfunnsdel) pågår.

**9200 Batnfjord skule**

Det er forsinkelse i prosjektet da arbeid for arkitekt/ konsulent har tatt lengre tid enn forutsatt. Byggestart av skolen skjer først i november/ mot slutten av året. Estimert kostnad for 2017 utgjør 1,5 mill. kr. Hovedtyngden av kostnadene og låneopptak overføres 2018. Nettstasjon flyttes i år og ligger i årets kostnader. Arkitekttjenester vil påløpe i år.

Det legges nå fram egen sak om dette prosjektet til kommunestyret.

**9205 Angvik skole**

Ferdigstilt. Det er påløpt netto kr. 655 000 i 2017.

**9209 Angvik skole uteområde**

Prosjektet er ferdig. Det er påløpt noe kostnader samt kreditnota i 2017.

Prosjektets kostnad:

* Regnskap 2016 kr. 353 246
* Regnskap 2017 - kr. 5 040
* Netto kostnad kr. 348 206

Kommunestyrets vedtatt finansiering:

* Disposisjonsfondet kr. 200 000
* Gaver kr. 48 000
* Mva. kompensasjon kr. 70 649

Netto finansiering kr. 318 649

Ufinansiert beløp for prosjektet for årene 2016/2017 utgjør kr. 29 557. Ut i fra vedtatt finansieringsplan skulle kommunen få tildelt tippemidler som skulle tilbakeføres disposisjonsfondet. Søknaden ble avslått etter endring i lovverket. Kommunen klaget, men fikk avslag fra Kulturdepartementet i brev av 16.08.17. Kommunen får likevel kr. 28 000 i tippemidler, som betyr at ufinansiert beløp utgjør kr. 1 557.

Kommunestyret bør endre sitt opprinnelige vedtak om finansiering der tilførsel av tippemidler utgår.

**9216 Astadalen BHG/2 etg**

Prisforespørsel ligger på Doffin- åpning i oktober.

**9302 Helsehus**

Skisseplan av romprogram ferdig – godkjent. Avventer reg.plan. Arkeologregistrering utført

**9303 Helse- og omsorgssenter- rehabilitering**

Pågår

**9501 Ørstua - rehabilitering**

Arbeid pågår, som sluttføres i oktober

**9602 Opparbeiding bolig og næringsområde**

Må få godkjent reguleringsplan før opparbeiding av Solsida 4, Nåstad og Torvikbukt. Utsettes til 2018

**9603 Vassforsyning Øre vassverk**

Prosjektet gjennomføres i høst. Konsulent vurderer løsning. Prosjektet sluttføres i 2018

**9607 Solsida boligfelt 3 og 4**

Igangsatt, skredutredning og ny reguleringsplan.

**9610 Øra Vest**

Avløp og overvannssystem bygd.

**9612 Hjorten**

Ferdigstilt

**9615 Rehabilitering flata 7A**

Ferdigstilt.

**9616 Sletnesvegen**

Arbeid startet, fullføres til høsten.

**9617 Gjemneshallen - ny port**

Port bestilt. Utføres i oktober

**9618 Batnfjord samfunnshus- ventilasjonsanlegg**

Bestilt. Utføres i oktober.

**9621 Kjøp av vaktmester bil**

Utført.

**9624 Skilting gater/ veier**

Oppstart medio oktober

**9637 Nåstad boligfelt**

Grunnkjøp - advokat jobber med saken. Reguleringsendring - avtale med konsulent inngått. Skredvurdering

**9638 Torvikbukt sentrum**

Igangsatt, arkeologisk registrering og konsulenttjenester

**9645 Renseanlegg Astad**

Konsulent var ferdig med konkurransegrunnlag1.07. oppstart oktober, ferdigstilles i 2018

**9646 Renseanlegg Torvik vest**

Avsluttet. Sluttfinansieres i 2017, også ift. merkostnader i 2016

**9650 Øre vassverk- driftsovervåking**

Ferdig

**9652 Batnfjord brannstasjon- ombygging**

Romprogram pågår. Nye porter i oktober. Sluttføring i 2018.

**9653 Kjøp av redningsbil brannvern**

Type bil er valgt, kontrakt forberedes.

**9654 Høgset vassverk**

Utredning pågår.

**9655 Avløp Haltbakken**

Anleggsarbeidet ferdig

**Kirke/ gravsteder**

**9504 Gjemnes kirke- rehabilitering**

Arbeid pågår

**Konklusjon investeringsbudsjett**

Det er budsjettert med et lånebehov for investeringsoppgaver for 2017 på 15,075 mill. kr.

Det ble lagt fram egen sak for tilleggsfinansiering av akutte investerings- og driftsoppgaver for 2017, k-sak 18/17. Opprinnelig lånebehov i budsjettet 2017 ble korrigert ned.

De aller fleste investeringsoppgavene går som planlagt. Det er ikke meldt om vesentlige avvik ift. kostandene til prosjektene.

**Konklusjon**

Den økonomiske rapporten pr. 31.08. har forverret seg noe siden rapporten framlagt til kommunestyret i junimøtet. Prognosen på merforbruk ut året utgjør nærmere 3,5 mill. kr.

Det største avviket ligger innenfor ansvarsområdet for helse og omsorg, og areal og drift. Merforbruket innen lønn og vedlikehold er til dels betydelig. Flere tiltak innen omsorgstjenester er det ikke budsjettdekning for. Det samme gjelder akuttiltak innen vedlikehold.

Rådmannen har hele tiden i utgangspunktet påpekt som forutsetning at merforbruket innenfor de enkelte ansvarsområdene skal dekkes inn/ finansieres av driftstiltak innen avdelingen. Kommunen har pr. d.d. ikke penger til å utdele nye midler til merforbruket. Derfor tilføres det ikke ny tilførsel av driftsmidler for å avhjelpe situasjonen eller å finansiere nye og nødvendige tiltak.

Kommunestyret tildelte ved hovedrevisjonen kr. 780 000 til 3 ansvarsområder; Batnfjord skule, Barnehagefaglig kompetanse og kultur.

Kommunen opplever fortsatt en betydelig skattesvikt i budsjettet. Skatteanslaget ble for 2017 satt altfor høyt i regjeringens statsbudsjett. Vi håper at inntektsutjevningen også i år kan slå positivt ut for Gjemnes kommune.

Rådmannen ber om at kommunestyret tar den økonomiske rapporten til etterretning. Den økonomiske rapporten for 2. tertial viser et regnskapsmessig resultat på årsbasis med et merforbruk på kr. 3,452 mill. kr. Merforbruket dekkes inn ved bruk av disposisjonsfond.

Dette er et svekket netto driftsresultat og vil påføre kommunen mindre egenkapital til planlagte investeringer. Samtidig vil et merforbruk i 2017 bety at dette dras videre inn i budsjettet for 2017.

Rådmannen vil fortsatt arbeide med at driftsnivået på ansvarsområdene reduseres resten av året.

Sykefraværet er på vei ned. Selv om vi ligger ca. 1 % over målet vi har satt, er det gledelig at pilene peker rett vei.

## Rådmannens innstilling

1

Kommunestyret tar den økonomiske rapporten til etterretning.

Den økonomiske rapporten pr. 30.08.17 viser et regnskapsmessig prognostisert resultat på årsbasis med et merforbruk på kr. 3 452 000. Merforbruket dekkes inn ved bruk av disposisjonsfondet.

2

Uteområdet ved Angvik skole sluttfinansieres ved at bruk av disposisjonsfondet utgjør kr. 201 557. Avslag på kommunens klage på tippemidler overfor Kulturdepartementet tas til etterretning.

## Behandling i Formannskapet - 17.10.2017

## Enstemmig forslag til vedtak

1

Kommunestyret tar den økonomiske rapporten til etterretning.

Den økonomiske rapporten pr. 30.08.17 viser et regnskapsmessig prognostisert resultat på årsbasis med et merforbruk på kr. 3 452 000. Merforbruket dekkes inn ved bruk av disposisjonsfondet.

2

Uteområdet ved Angvik skole sluttfinansieres ved at bruk av disposisjonsfondet utgjør kr. 201 557. Avslag på kommunens klage på tippemidler overfor Kulturdepartementet tas til etterretning.

--- slutt på saksprotokoll ---

## Behandling i Kommunestyret - 31.10.2017

## Enstemmig vedtak

1

Kommunestyret tar den økonomiske rapporten til etterretning.

Den økonomiske rapporten pr. 30.08.17 viser et regnskapsmessig prognostisert resultat på årsbasis med et merforbruk på kr. 3 452 000. Merforbruket dekkes inn ved bruk av disposisjonsfondet.

2

Uteområdet ved Angvik skole sluttfinansieres ved at bruk av disposisjonsfondet utgjør kr. 201 557. Avslag på kommunens klage på tippemidler overfor Kulturdepartementet tas til etterretning.

--- slutt på saksprotokoll ---

--- slutt på innstilling ---

Rådmannen i Gjemnes 10. oktober 2017